Budyšin (CS/SN). Dalšu kročel po puću k swójskemu młodźinskemu klubej w Budyšinje su wobdźělnicy młodźinskeje idejoweje konferency sobotu zmištrowali. Na dźěłarničce w Kamjentnym domje je so 16 wobdźělnikow wo wažnych dypkach dorozumiło. Jara chutnje tam wo tym diskutowachu, što dyrbjało so wobkedźbować, doniž so són wo swójskich rumnosćach a swójskej zamołwitosći njespjelni. Přetož koncept je wažne wuměnjenje při pytanju za kmanym objektom a wotpowědnymi spěchowanskimi srědkami. Sobudźěłaćer Kamjentneho domu Marcus Rößner je šulerjow Budyskich gymnazijow jako moderator poradźował.
szl_Latn